แสตมป์กุหลาบสีรุ้ง ของขวัญแทนคำบอกรักเนื่องในเทศกาลวาเลนไทน์
นายดนันท์ สุภัทรพันธุ์ กรรมการผู้จัดการใหญ่ บริษัท ไปรษณีย์ไทย จำกัด  กล่าวว่า ในเทศกาลวาเลนไทน์นี้ ไปรษณีย์ไทยจัดทำแสตมป์ชุดสื่อแห่งความรัก 2566  ด้วยภาพดอกกุหลาบสีรุ้งซึ่งรวบรวมความหมายของกุหลาบแต่ละสีเข้าด้วยกัน สื่อถึงความรักที่มีหลากหลายรูปแบบ ไร้ข้อจำกัดมีความแตกต่างไปตามนิยาม ใช้เทคนิคพิเศษพิมพ์เคลือบกลิ่นหอมลงบนดวงแสตมป์  สื่อถึงความสดใส ความหอมหวานและความอบอุ่น เพื่อสร้าประสบการณ์ประทับใจให้กับผู้รับ เปิดจำหน่ายตั้งแต่วันที่ 7 กุมภาพันธ์ที่ผ่านมาในราคาชุดละ 10 บาท  อีกทั้งยังจัดทำแพ็คแสตมป์ชุดสื่อแห่งความรัก บรรจุแสตมป์กุหลาบสีรุ้ง 2 ดวง พร้อมข้อความบรรยาย (ไทย –อังกฤษ)  ราคาแพ็คละ 80 บาท สั่งจองได้แล้วและทางออนไลน์ผ่านแอปพลิเคชัน หรือเว็บไซต์ www.thailandpostmart.com